**2025. gada Smiltenes novada čempionāta volejbolā sieviešu komandām**

**N O L I K U M S**

**Mērķis un uzdevumi:**

1. Iesaistīt Smiltenes novada iedzīvotājus aktīvās, regulārās sporta nodarbībās;

2. Popularizēt volejbolu, kā vienu no populārākajiem sporta veidiem pasaulē.

3. Noskaidrot Smiltenes novada tā apkārtnes labākās sieviešu volejbola komandas.

**Laiks un vieta -** sacensības notiek Variņu un Smiltenes sporta sporta hallēs. Sacensības risinās piecās kārtās. Sacensību primā kārta notiks 23. novembrī Smiltenes sporta hallē. Komandu pieteikšanās sacensību vietā līdz pulkstens 10:00. Sacensību otrā kārta notiek 14. decembrī Variņu sporta hallē. Pārējo kārtu laiki tiks paziņoti pēc tam, kad būs zināms valsts mēroga sacensību (LBL, LJBL, u.c.) kalendārs, bet ne vēlāk, kā līdz 20. janvārim.

**Organizatori -** sacensības organizē Smiltenes sporta centrs, sadarbībā ar Smiltenes novada Sporta pārvaldi. Sacensību galvenais tiesnesis Māris Stabiņš.

**Sacensību sistēma un noteikumi:**

Sacensības risinās ar sešām laukuma spēlētājām, bet ir atļauts spēli aizvadīt arī ar piecām spēlētājām; citādi sacensības risinās pēc oficiālajiem volejbola spēles noteikumiem. Spēlētāja, kura izpilda servi drīkst izpildīt uzbrukuma sitienu nepārkāpjot otro (3m) līniju. Katrā setā komanda drīkst ņemt vienu 30 sekunžu pārtraukumu. Ja spēles laikā tiek gūta trauma un komandai nav rezerves spēlētāja, komandai ir atļauts pabeigt spēli nepilnā sastāvā. Čempionāts risinās piecās kārtās. Sacensību sistēmu un spēļu ilgumu katrā kārtā galvenais tiesnesis nosaka vadoties no pieteikto komandu skaita, ar nosacījumu, ka katra komanda attiecīgajā kārtā iegūst konkrētu vietu. Kopvērtējumā tiek vērtēta mazākā izcīnītā vietu summa četrās kārtās. Ja divām vai vairāk komandām punktu summa ir vienāda, augstāku vietu ieņem komanda, kurai augstāka vieta pēdējā kārtā.

Detalizētāk sacensību norises nosacījumi tiek apspriesti komandu pārstāvju sapulcē pirms sacensību pirmā posma izlozes, Smiltenē, 23. novembrī.

**D a l ī b n i e k i** – komandu komplektēšanai ir sekojoši ierobežojumi:

Sacensībās var piedalīties spēlētājas, kuru dzīves (t.sk. vecāku), darba vai izglītības iestādes atrašanās vieta ir Smiltenes novadā.

Komandās nevar tikt iekļautas Latvijas čempionāta Nacionālās līgas spēlētājas.

Oficiāls komandu pieteikums, norādot katra dalībnieka vārdu, uzvārdu sacensību sekretariātā jāiesniedz līdz pirmās kārtas sākumam. Komandas pieteikumā atļauts pieteikt 12 spēlētājas. Citas spēlētājas turnīra laikā pieteikt nedrīkst.

Sacensību norises laikā par savas veselības stāvokli un atbilstību dalībai šajās sacensībās atbildīgs ir katrs dalībnieks. Katrs dalībnieks to ar savu parakstu apliecina komandas pieteikumā.

**Bumbas**:

Ja starp komandām ir strīds par spēles bumbu, tad tiesnesis bumbu izlozē.

Katra komanda sevi nodrošina ar iesildīšanās bumbām.

**Tiesāšana** – spēles atbilstoši sacensību galvenā tiesneša grafikam tiesā pārējo komandu pārstāvji. Ja komanda netiesā nozīmēto spēli, un nenodrošina citu tiesnesi, tā tiek diskvalificēta no sacensībām.

# Medicīniskais nodrošinājums:

Katra komanda nodrošina savu spēlētāju medicīnisko aprūpi.

**Apbalvošana –** Sacensību pirmo trīs vietu ieguvēji tiks apbalvoti ar piemiņas balvām.

**I z m a i ņ a s N o l i k u m ā** – jebkāda veida izmaiņas no Nolikumā minētā ir iespējamas tikai kopīgi vienojoties organizatoriem un ne mazāk, kā 75% sacensībās startējošo komandu pārstāvjiem.

**PIETEIKUMS**

**Smiltenes novada čempionātam volejbolā sievietēm**

|  |  |  |
| --- | --- | --- |
| **Npk** | **Dalībnieka vārds, uzvārds** | **Paraksts par to, ka dalībnieks sacensību laikā pats atbild par savu veselības stāvokli un iespējamām traumām sacensībās.** |
| **1.** |  |  |
| **2.** |  |  |
| **3.** |  |  |
| **4.** |  |  |
| **5.** |  |  |
| **6.** |  |  |
| **7.** |  |  |
| **8.** |  |  |
| **9.** |  |  |
| **10.** |  |  |
| **11.** |  |  |
| **12.** |  |  |

Komandas kapteinis **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Vārds, uzvārds Paraksts

\_\_\_\_\_\_\_\_\_\_\_\_\_\_\_\_\_\_\_\_\_

Telefona Nr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasts